Source: https://www.tax-fin-lex.si/Zbirke/SodnaPraksaList?nodeId=7e9607c7-ed11-40a6-b1c4-c97259d9b30a
Timestamp: 2019-10-22 08:51:09+00:00
Document Index: 6116505

Matched Legal Cases: ['ZKP ', 'sodišče ', 'sodišče ', 'ZKP ', 'Sodišče ', 'sodišče ', 'sodišče ', 'sodišče ', 'Sodišče ']

VSC sklep Cp 2230/2005
VSC01290
ZPP člen 17, 105, 105a, 17, 105, 105a.
pristojnost - tožba - nepopolna vloga - zahtevek
Ne pride do ustalitve pristojnosti, če se zahtevek zniža v času, ko vloga še nima vseh sestavin, da bi prerasla v tožbo.
VSL sodba I Kp 1132/2005
VSL22819
KZ člen 339, 339. ZKP člen 371, 371/1, 383, 371, 371/1, 383, 371, 371/1, 383.
nepremičnina - oškodovanec kot tožilec
Oškodovanec v kazenskem postopku je tisti kateremu je kakršnakoli njegova osebna ali premoženjska pravica s kaznivim dejanjem prekršena ali ogrožena (čl. 144 ZKP). Ker A. Š. na javnem dobrem (javni poti) ni v skladu z zakonom (19. čl. SPZ) pridobil nobene pravice, ni oškodovanec v kazenskem postopku in zato ne more nadaljevati kazenskega pregona, čeprav je ODT zavrgel njegovo ovadbo in mu dal napačen pravni pouk.
VSL sklep II Cp 2868/2006
VSL52450
škoda - prometna nesreča - dokazno breme
Na tožeči stranki je, da dokaže, da se je prometna nezgoda zgodila na način kot to zatrjuje.
VSM sodba I Cp 622/2005
VSM20368
Zavarovanec tožene stranke je vendarle storil vse potrebno, da do tožnikove poškodbe ne bi prišlo. Takšen zaključek pa še dodatno potrjuje dejstvo, da je tožniku z opravljenim izpitom "Jahač 2" (ki dokazuje zadostno znanje in usposobljenost za samostojno jahanje) dovoljeno, da samostojno opravi uro jahanja v maneži kateregakoli konjeniškega kluba in da se je kritičnega dne sam odločil za jahanje v maneži zavarovanca tožene stranke, kljub dejstvu, da je bila v tej maneži po dežju zemlja blatna in trava mokra.
VSM sklep II Cp 1810/2006
VSM20295
ZIZ člen 171, 171/1, 171/3, 194, 194/1, 194/2, 171, 171/1, 171/3, 194, 194/1, 194/2.
neuspela dražba - prodaja
V času združitve je bil izvršilni postopek v fazi, ko je bil že neuspešno opravljen drugi narok za javno dražbo, torej sklep o domiku še ni bil izdan (tretji odstavek 171. člena ZIZ), zato se izvršilni postopek po predlogu drugega upnika ni mogel vršiti v posebnem postopku na isto nepremičnino (prvi odstavek 171. člena ZIZ). Sam predlog za izvršbo, na podlagi katerega sta bila postopka združena, po mnenju pritožbenega sodišča ne pomeni predloga za izvedbo tretjega naroka za javno dražbo, ampak bi moral drugi upnik, ki je vstopil v postopek, tega sprejeti v fazi v kateri je bil, torej bi moral skladno z določilom prvega in drugega odstavka 194. člena ZIZ predlagati novo prodajo.
VSM sodba I Cp 1105/2005
VSM20302
ZPP člen 105, 105/2, 105, 105/2. OZ člen 179, 179.
denarna odškodnina - nematerialna škoda
Tožnica ni pretrpela pravno priznane škode, saj razveza zakonske zveze, odselitev od tožnice in tudi izključna skrb tožnice za otroke ne pomeni kršitve kakšne njene osebnostne pravice, kar bi v danem primeru edino lahko prišlo v poštev, pa tudi strah za prihodnost ne pomeni pravno priznane škode. Tožnica res lahko trpi duševne bolečine, vendar pa jih mora, da bi te duševne bolečine predstavljale pravno priznano škodo, trpeti iz enega od taksativno naštetih razlogov v prvem odstavku 179. člena OZ.
VSM sodba I Cp 1263/2005
VSM20303
ZOR člen 414, 414/1, 414, 414/1. OZ člen 395, 395/1, 1060, 395, 395/1, 1060.
solidarnost dolžnikov
Ne drži, da bi se sodišče prve stopnje postavilo na stališče, da lahko tožeča stranka na vsako gospodinjstvo izda toliko računov, kolikor je članov gospodinjstva. Vsi uporabniki nepremičnine so tožeči stranki odgovorni solidarno, vendar so vsi prosti, ko obveznost izpolni eden (prvi odstavek 414. člena Zakona o obligacijskih razmerjih - ZOR in prvi odstavek 395. člena Obligacijskega zakonika - OZ).
VSM sodba I Cp 510/2005
VSM20369
ZOR člen 18, 18/2, 18, 18/2. ZPOMZO-1 člen vsi, vsi.
nesreča pri delu - odškodnina za negmotno škodo - zamudne obresti
Zakonske zamudne obresti od dosojene odškodnine za nepremoženjsko škodo brez TOM gredo tožeči stranki že od 1.1.2002 do izdaje prvostopne sodbe, v kolikor je izkazala zapadlost terjatve najkasneje do 1.1.2002.
VSM sodba I Cp 780/2005
VSM20292
ZOR člen 193, 193/1, 193, 193/1. ZPP člen 212, 286, 286/1, 212, 286, 286/1.
temelj odškodninske odgovornosti - sokrivda - vožnja pod vplivom alkohola - trditveno in dokazno breme - gmotna škoda
Za ugotovitev soodgovornosti zaradi vožnje z vinjenim voznikom ni pomembna le stopnja njegove alkoholiziranosti temveč še vrsta okoliščin, ki bi jih bilo potrebno v zvezi s tem ugotoviti, kot na primer, ali je pokojna bila skupaj z voznikom že pred vožnjo ali sta skupaj uživala alkohol in je tako vedela, da je vinjen, ali pa ji je voznik zgolj nudil prevoz, pri čemer pa ni nujno, da je za njegovo vinjenost vedela. Niti teh niti kakšnih drugih okoliščin, ki bi kazale na sokrivdo, pa tožena stranka ni niti zatrjevala niti zanje predlagala izvedbe kakšnega dokaza, na primer ustreznega izvedenca in zaslišanje voznika.
VSC sklep Cp 856/2005
VSC01293
ZPP člen 324, 324.
obrazložitev sodbe - pravica do pritožbe
Tožena stranka pa sodišču utemeljeno očita pomanjkljivost obrazložitve, zaradi katere sodbe ne le, da ni mogoče preizkusiti, ampak toženi stranki ni bila dana možnost, da bi popolnoma izkoristila svojo pravico do pritožbe. Dolžnost sodišča je, da v obrazložitvi sodbe navede vse dokaze, na katere se je oprlo (IV. odst. 324. čl. ZPP) in jih tudi dokazno oceni. Do vseh pomembnih dokazov se mora opredeliti, saj je le na tak način strankam omogočeno, da lahko učinkovito izrabijo pritožbeni razlog zmotne in nepopolne ugotovitve dejanskega stanja. Če pa se izkaže, da zaradi pomanjkljive obrazložitve sodne odločbe učinkovita pritožba zoper njo ni možna, taka sodna odločba krši strankino pravico do pravnega sredstva iz 25. čl. Ustave.
VSC sklep Cp 1210/2006
VSC01286
ZPP člen 11, 108, 168, 168/2, 169, 11, 108, 168, 168/2, 169.
stroški postopka - oprostitev plačila
169. čl. ZPP določa, da odloča o oprostitvi plačila stroškov sodišče prve stopnje na predlog stranke. V II. odstavku je določeno, kaj je potrebno priložiti predlogu stranke. Iz teh določb pa izhaja, da mora stranka vložiti predlog, predlog pa pomeni vlogo, s katero se začne nek postopek. Tudi glede oprostitve stroškov velja načelo dispozitivnosti, kar pomeni, da je stranka dolžna vložiti predlog in v predlogu navesti tista dejstva, s katerimi utemeljuje oprostitev plačila stroškov. V kolikor je predlog za oprostitev stroškov formalno pomanjkljiv, se izda sklep po 108. členu in sicer se vloga zavrže.
VSC sklep Cp 562/2005
VSC01292
ZPP člen 105, 108, 180, 105, 108, 180.
določenost zahtevka - popolna vloga
Tožba mora obsegati določen zahtevek glede glavne stvari in stranskih terjatev, dejstva, na katera tožnik opira zahtevek, dokaze, s katerimi se ta dejstva ugotavljajo in druge podatke, ki jih mora imeti vsaka vloga. Ni dvoma, da je zahteva po določenosti oz. opredeljenosti zahtevka procesno pravni pogoj za popolnost tožbe po 180. čl. ZPP. Določenost tožbenega zahtevka je procesni pogoj popolnosti tožbe in dokler tožbeni zahtevek ni določen, preizkusa sklepčnosti tožbe kot preizkusa, ali iz zatrjevanih dejstev izhaja, da je tožbeni zahtevek po materialnem pravu utemeljen, sploh ni mogoče opraviti.
VSK sklep I Cp 1056/2006
VSK02001
ZNP člen 70, 71, 73, 74, 75, 76, 70, 71, 73, 74, 75, 76.
postopek pridržanja - pogoji za pridržanje
Čeprav se osebe, pri katerih je zaradi narave duševne bolezni ali duševnega stanja nujno potrebno, da se jim omeji svoboda gibanja ali preprečijo stiki z zunanjim svetom, ker ogrožajo svoje življenje ali življenje drugih ljudi ali povzročajo hudo škodo sebi ali drugim, nahajajo v institucionalnem varstvu v domovih za ostarele in njihovo posebno varstvo v zaprtem oddelku ni posebej urejeno, pa po oceni pritožbenega sodišča te pravne praznine ni mogoče zapolniti s smiselno uporabo določb ZNP o pridržanju, ko gre za pridržanje takih oseb na varovanih oddelkih doma upokojencev.
VSL sklep I Cpg 581/2006
VSL07211
ZPP člen 213, 213/1, 213/2, 274, 313, 213, 213/1, 213/2, 274, 313.
identiteta zahtevka - izpraznitev in izročitev nepremičnin - zavrženje tožbe
Čeprav nova tožba, s katero tožnik utemeljuje zahtevek za izpraznitev poslovnih prostorov temelji na drugem temelju - krivdnem odpovednem razlogu, kot prej vložena tožba, s katero je zahtevek za izpraznitev poslovnih prostorov utemeljevan na nekrivdnih razlogih, gre za identični zahtevek.
VSL sklep II Cp 2393/2006
VSL52448
ZNP člen 35, 35/1, 35/5, 35, 35/1, 35/5.
stroški postopka - nepravdni postopek - umik predloga
Nasprotna udeleženka pravilno opozarja na določbo petega odstavka 35. člena ZNP. V tej zadevi je predlagatelj namreč enostransko umaknil predlog za razdelitev solastnine, tako da do meritorne odločitve ni prišlo. V tem primeru pa je pritrditi pritožnici, da je predlagatelj povzročil nasprotni udeleženki stroške po svoji krivdi, zato jih je le-tej dolžan povrniti.
VSM sodba in sklep I Kp 806/2005
VSM20319
KZ člen 11, 50, 61, 133, 133/1, 133/2, 134, 134/1, 11, 50, 61, 133, 133/1, 133/2, 134, 134/1. ZKP člen 371, 371/1, 371/1-11, 372, 372-1, 447, 447/2, 371, 371/1, 371/1-11, 372, 372-1, 447, 447/2.
lahka telesna poškodba - sodni opomin - krivda
Sodišče prve stopnje je v izreku sodbe obdolženega najprej spoznalo za krivega storitve kaznivega dejanja lahke telesne poškodbe po drugem v zvezi s prvim odstavkom 133. člena KZ, nakar je na podlagi 61. člena KZ sprejelo sklep in istemu obdolženemu izreklo sodni opomin. Takšen izrek nasprotuje sam sebi (11. točka prvega odstavka 371. člena ZKP). Ker je sodni opomin nadomestilo za kazen, podlaga za njegov izrek ni v posameznikovi krivdi. Odtod razlika v vrsti odločbe, ki jo sodišče razglasi in izda v primeru sodnega opomina in odtod drugi odstavek 447. člena ZKP, po katerem sodišče v izreku sklepa ne navede, da je obdolženi kriv, temveč samo, da se mu izreka sodni opomin za dejanje, ki je predmet obtožbe in njegovo zakonsko označbo. Izrek o krivdi in izrek o sodnem opominu se medsebojno izključujeta in ju v enotnem izreku ni mogoče trpeti.
VSL sodba II Cp 2673/2006
VSL52440
SPZ člen 117, 118, 117, 118.
rezervni sklad - aktivna legitimacija
Upravnik ni aktivno legitimiran za izterjavo vplačila v rezervni sklad.
VSL sklep IV Cp 3796/2006
VSL51623
ZZZDR člen 116, 116. ZNP člen 64, 64.
odvzem roditeljske pravice - spolna zloraba otroka
Pritožnica nima prav, ko v pritožbi navaja, da bi moralo sodišče o začetku postopka za odvzem roditeljske pravice odločati neodvisno od vprašanja stikov. Sodišče prve stopnje je te okoliščine upoštevalo pri oceni, ali ravnanje očeta v obdobju od dogodka leta 1999 do izdaje izpodbijane odločbe kaže na popolno odsotnost starševskega čuta z njegove strani, človečnosti oziroma brezbrižnosti za otrokove koristi in ali vse te okoliščine kažejo, da se mld. deklice ne da zavarovati drugače kot z odvzemom roditeljske pravice. Prav na podlagi dejstva, da oče v vsem tem obdobju ni hotel proti volji deklice vzpostavljati stikov, da tudi s kakršnimikoli drugačnim ravnanjem ni ogrožal deklice, je pravilen sklep sodišča, da niso izpolnjeni pogoji za odvzem roditeljske pravice očetu, s tem pa tudi ne razlogi za uvedbo postopka za odvzem roditeljske pravice po uradni dolžnosti.
VSM sodba I Cp 400/2005
VSM20356
OZ člen 100, 400, 440, 599, 599/2, 599/3, 100, 400, 440, 599, 599/2, 599/3.
odgovornost za pravne napake - leasing
Za pravno napako na predmetu leasinga odgovarja leasingodajalec.
VSM sodba I Cp 196/2005.
VSM20290
nepremoženjska škoda - višina prisojene odškodnine - zvin vratne hrbtenice - posttravmatski sindrom
Ob tem izpostavlja, da je razen nihajne poškodbe vratne hrbtenice z izvinom in nategom cervikalnega predela hrbtenice tožnik utrpel v nezgodi dne 25.4.2000 tudi udarnino glave in posledično posttravmatski psihoorganski sindrom, kar kaže, da obravnavana nepremoženjska škoda presega škode iz običajnih - najpogostejših nihajnih poškodb vratne hrbtenice.